Средночешки край
Среднобохемският край ( или Střední Čechy) е един от краевете на Чешката република. Разположен е в централната част на страната в историческия регион Бохемия. Административен център на края е столицата Прага, която от своя страна има статут на отделен столичен край (hlavní město).

География 
С площ от 11 014 km², Среднобохемският край е най-големият край на Чешката република, и заема 14% от общата ѝ площ. Краят има относително различни природни условия. Най-високата точка е връх Ток (846 m) на хълмовете Бърди в югоизточната част на края. Най-ниската точка е река Елба (на чешки: Лабе) в района на Долни Бержковице.

Краят е разделен на два вида ландшафт. Североизточната част се формира от Полабските низини, като голяма част от земята се използва за земеделски цели или е заета от широколистни (особено борови) гори. Югозападната част е хълмиста, с преобладаване на иглолистни и смесени гори.

Важни реки в региона са Елба, Вълтава, Бероунка, Изера и Сазава. На брега на река Вълтава има поредица от девет язовира (Вълтавска каскада), които са построени през 20 век.

На земеделските земи се падат 83,5% от всички земи в края, което е с 11% повече от средното за страната. Най-високият дял земеделски земи се намира в Полабието, особено в окръзите Колин и Нимбурк.

В Среднобохемския край има редица ландшафтни паркове. Най-големият и най-важният от тях е Кршивоклатско, който в същото време е биосферен резерват на ЮНЕСКО. Друга забележителна област е Бохемски карст, най-големият карстов район в Чехия, където се намират пещерите Конепруси. В края е разположена и голяма част от ландшафтния парк Кокоржин.

История

Административно деление 
Среднобохемският край се дели на 12 окръга:

 Бенешов
 Бероун
 Кладно
 Колин
 Кутна Хора
 Мелник
 Млада Болеслав
 Нимбурк
 Пршибрам
 Прага-запад
 Прага-изток
 Раковник

Население

Етнически състав през 2001 г. 
Численост и дял на етническите групи според преброяването на населението през 2001 г.:

Икономика

Вижте също 
 Бохемия

Източници

Външни препратки 
 Официален сайт